7. ข้อพิพาททางกฎหมาย

1.  เมื่อวันที่ 16 ตุลาคม 2550 หม่อมหลวงโสมสินเกษม อุ่นจิตติกุล อดีตพนักงานของบริษัทฯ
    ได้เป็นโจทก์ ยื่นฟ้องบริษัทฯ เป็นจำเลยต่อศาลแรงงานกลางเรียกร้องให้บริษัทฯ
    รับผิดจ่ายเงินสินจ้าง แทนการบอกกล่าวล่วงหน้าจำนวน 90,081.20 บาท
    ค่าเสียหายจากการเลิกจ้างไม่เป็นธรรม จำนวน 3,000,000 บาท
    พร้อมดอกเบี้ยอัตราร้อยละ 7.5 ต่อปี นับแต่วันฟ้องจนกว่าจะชำระเสร็จ ค่าชดเชยจำนวน
    614,190 บาท ค่าจ้างสำหรับวันหยุดพักผ่อนต่อปี 24,567.50 บาท
    และค่าจ้างค้างจ่ายเป็นเงิน 36,851.40 บาท พร้อมดอกเบี้ยอัตราร้อยละ 15 ต่อปี
    จากเงินต้นจำนวนดังกล่าวนับแต่วันเลิกจ้างจนกว่าจะชำระเสร็จ
    และเงินเพิ่มจากต้นเงินค่าจ้างค้างจ่าย ค่าทำงานในวันหยุด และค่าชดเชยตามฟ้อง
    ในอัตราร้อยละ 15 ทุก 7 วัน ของเงินต้นดังกล่าว นับแต่วันเลิกจ้าง จนกว่าจะชำระเสร็จ
    ต่อมาหม่อมหลวงโสมสินเกษม อุ่นจิตติกุล ได้ถึงแก่กรรม โดยนางสาวชิดชีวัน แก้วกิติณรงค์
    ในฐานะทายาท ได้ยื่นคำร้องขอเข้าเป็นคู่ความแทน ศาลแรงงานกลาง ได้พิพากษาให้บริษัทฯ
    ชำระค่าเสียหายจากการเลิกจ้างไม่เป็นธรรม จำนวน 900,000 บาท และสินจ้าง
    แทนการบอกกล่าวล่วงหน้า จำนวน 28,662.02 บาท พร้อมดอกเบี้ยอัตราร้อยละ 7.5 ต่อปี
    ของเงินทั้งสองจำนวนนั้นแต่วันฟ้องไปจนกว่าจะชำระเสร็จแก่โจทก์ บริษัทฯ
    ได้ยื่นอุทธรณ์คำพิพากษาของศาล แรงงานกลาง
    และศาลแรงงานกลางได้ส่งสำนวนคดีไปศาลฎีกาพิจารณาพิพากษา ปัจจุบันอยู่ระหว่าง
    การส่งสำนวนไปยังศาลฎีกา

2.  เมื่อวันที่ 12 มีนาคม 2553 บริษัทฯ ได้ยื่นฟ้องนายสมยศ เรืองบุรพ ที่ 1 ,
    บริษัทคัดแยกขยะเพื่อรีไซเคิล วงษ์พาณิชย์ จำกัด ที่ 2 , บริษัท พีเอสบีอาร์ ทูลลิ่งส์ จำกัด ที่
    3 เป็นจำเลยในฐานความผิดละเมิด เรียกค่าเสียหายต่อศาลจังหวัดธัญบุรี
    เป็นคดีหมายเลขดำที่ พ.177/2553 เนื่องจากเมื่อวันที่ 3 เมษายน 2552 จำเลยที่ 1
    ซึ่งเป็นลูกจ้างของจำเลยที่2 ได้ขับรถยนต์บรรทุกสิบล้อไปในทางการจ้างของจำเลยที่ 3
    ด้วยความประมาทเลินเล่อเป็นเหตุให้เสาเครนเกี่ยวเข้ากับสายไฟฟ้า
    และดึงให้เสาไฟฟ้าในโครงการนิคมอุตสาหกรรมนวนครหักโค่นล้มจำนวน 20 ต้น
    หม้อแปลงไฟฟ้าระเบิด และกล้องทีวีวงจรปิดภายในโครงการจำนวน 20 กล้อง
    สายไฟเบอร์ออฟติคขาดเสียหาย โคมไฟส่องสว่างบนเสาไฟฟ้าเสียหาย
    ขอให้จำเลยทั้งสามร่วมกัน หรือแทนกันชำระเงินจำนวน 3,074,870.64 บาท
    พร้อมดอกเบี้ยในอัตราร้อยละ 7.5 ต่อปี ของเงินต้น 2,877,071.94 บาท
    นับแต่วันถัดจากวันฟ้อง จนกว่าจำเลยทั้งสามจะร่วมกัน หรือแทนกันชำระเสร็จสิ้น แก่โจทก์
    และชดใช้ค่าฤชาธรรมเนียม และค่าทนายความแทนโจทก์ ศาลจังหวัดธัญบุรีไดพิพากษาให้
    จำเลยที่ 1 ชำระเงิน 2,877,071.94 บาท พร้อมดอกเบี้ยอัตราร้อยละ 7.5 ต่อปี
    ของต้นเงินจำนวนดังกล่าว นับแต่วันที่ 3 เมษายน 2552 เป็นต้นไป
    จนกว่าจะชำระเสร็จแก่โจทก์ แต่ทั้งนี้ดอกเบี้ยนับถึงวันฟ้อง (ฟ้องวันที่ 12 มีนาคม 2553)
    ต้องไม่เกิน 197,398.70 บาท ตามที่โจทก์ขอกับให้จำเลยที่ 1
    ใช้ค่าฤชาธรรมเนียมแทนโจทก์ โดยกำหนดค่าทนายความ 10,000 บาท
    ยกฟ้องโจทก์สำหรับจำเลยที่ 2 และที่ 3 ค่าฤชาธรรมเนียมระหว่างโจทก์กับจำเลยที่ 2 และที่
    3 ให้เป็นพับ ปัจจุบันคดีอยู่ระหว่างการยื่นอุทธรณ์

3.  เมื่อวันที่ 31 สิงหาคม 2553 บริษัทฯ ได้ยื่นฟ้องบริษัทไทย เอ็ม เอ็ม จำกัด
    หรือบริษัทไทยดีซีไอ จำกัด เป็นจำเลยในฐานผิดสัญญา, เรียกค่าเสียหายต่อศาลแพ่ง
    เป็นคดีหมายเลขดำที่ 3213/2553 เนื่องจาก จำเลย
    ผิดสัญญาจ้างออกแบบระบบสาธารณูปโภค โครงการพรีเมี่ยมโซน
    โครงการเขตส่งเสริมอุตสาหกรรม นวนคร (ปทุมธานี)
    และสัญญาจ้างวิเคราะห์ผลกระทบสิ่งแวดล้อมเนื้อที่ประมาณ 350 ไร่ โครงการ
    เขตส่งเสริมอุตสาหกรรมนวนคร (ปทุมธานี) ให้จำเลยชำระเงินจำนวน 310,649,601.63
    บาทพร้อมดอกเบี้ยในอัตราร้อยละ 7.5 ต่อปี ของจำนวนงินดังกล่าว
    นับถัดจากวันฟ้องจนกว่าจำเลยจะชำระเสร็จสิ้น กับให้จำเลยใช้ค่าฤชาธรรมเนียม
    และค่าทนายความแทนโจทก์ ต่อมาเมื่อวันที่ 8 พฤศจิกายน 2553
    ศาลแพ่งได้พิพากษาเป็นคดีหมายเลขแดงที่ 4701/2553 ให้จำเลย (บริษัทไทย เอ็ม
    เอ็มฯ)ชำระเงินจำนวน 339,000 บาท พร้อมดอกเบี้ยอัตราร้อยละ 7.5 ต่อปี
    ของเงินต้นดังกล่าว นับถัดจากวันฟ้องเป็นต้นไป จนกว่าชำระเสร็จ กับค่าฤชาธรรมเนียม
    โดยกำหนดค่าทนายความ 10,000 บาท เฉพาะค่าขึ้นศาลให้ใช้แทนตามจำนวน
    ทุนทรัพย์ที่โจทก์ชนะคดี บริษัทฯ ได้ยื่นอุทธรณ์เมื่อวันที่ 7 มกราคม 2554
    คดีอยู่ระหว่างการพิจารณาของศาล